CELEX: 32011D0303
Language: bg
Date: 2011-05-20 00:00:00
Title: 2011/303/ЕС: Решение за изпълнение на Комисията от 20 май 2011 година за даване на разрешение за методи за класификация на кланични трупове на свине в Нидерландия (нотифицирано под номер C(2011) 3427)

24.5.2011   
            
            
               BG
            
            
               Официален вестник на Европейския съюз
            
            
               L 136/95
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 20 май 2011 година
   за даване на разрешение за методи за класификация на кланични трупове на свине в Нидерландия
   (нотифицирано под номер C(2011) 3427)
   (само текстът на нидерландски език е автентичен)
   (2011/303/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква м) във връзка с член 4 от него,
   като има предвид, че:
   
               (1)
            
            
               В буква Б, раздел IV, точка 1 от приложение V към Регламент (ЕО) № 1234/2007 се предвижда, че за класификацията на кланичните трупове на свинете съдържанието на постно месо в кланичния труп се оценява чрез методи на класификация, разрешени от Комисията, като това могат да са единствено статистически доказани методи за оценка, които почиват на физическо измерване на една или повече анатомични части на кланичния труп на свиня. Разрешаването на един или друг метод за класификация зависи от неговото съответствие на максимално допустимата статистическа грешка при оценката. Допустимата грешка е определена в член 23, параграф 3 от Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (2).
            
         
               (2)
            
            
               С Решение 2005/627/ЕО (3) Комисията разреши използването на два метода за класификация на кланични трупове на свине в Нидерландия.
            
         
               (3)
            
            
               Поради техническа адаптация и факта, че се очаква промяна в популацията от свине в Нидерландия, а именно кастрираните мъжки екземпляри да изчезнат в близко бъдеще, Нидерландия поиска Комисията да разреши три метода за класификация на кланични трупове на свине на нейната територия и представи подробно описание на пробното разрязване, като указа принципите, на които се основават тези методи, резултатите от пробното разрязване и уравненията, използвани за изчисляване на процента постно месо в протокола, предвиден в член 23, параграф 4 от Регламент (ЕО) № 1249/2008.
            
         
               (4)
            
            
               След разглеждане на това искане бе установено, че условията за разрешаване на горепосочените методи за класификация са изпълнени. Поради това тези методи за класификация следва да бъдат разрешени в Нидерландия.
            
         
               (5)
            
            
               Не трябва да се допускат изменения на уредите или методите за класификация, освен ако не са изрично разрешени чрез решение на Комисията.
            
         
               (6)
            
            
               С цел яснота и правна сигурност Решение 2005/627/ЕО следва да бъде отменено.
            
         
               (7)
            
            
               Като се вземат предвид техническите обстоятелства при въвеждане на нови уреди и нови уравнения, методите за класификация на кланични трупове на свине, разрешени от настоящото решение, следва да се прилагат от 3 октомври 2011 г.
            
         
               (8)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Съгласно буква Б, раздел IV, точка 1 от приложение V към Регламент (ЕО) № 1234/2007 с настоящото се разрешава използването на следните методи за класификация на кланични трупове на свине в Нидерландия:
   
               —
            
            
               уреда Hennessy Grading Probe (HGP 7) и съответните методи за оценка към него, подробности за които са дадени в част 1 от приложението;
            
         
               —
            
            
               уреда Capteur Gras/Maigre — Sydel (CGM) и съответните методи за оценка към него, подробности за които са дадени в част 2 от приложението;
            
         
               —
            
            
               уреда CSB Image-Meater (CSB) и съответните методи за оценка към него, подробности за които са дадени в част 3 от приложението.
            
         Член 2
   Не се допускат изменения на уредите или методите за класификация, освен ако не са изрично разрешени чрез решение на Комисията.
   Член 3
   Решение 2005/627/ЕО се отменя.
   Член 4
   Настоящото решение се прилага, считано от 3 октомври 2011 г.
   Член 5
   Адресат на настоящото решение е Кралство Нидерландия.
   
      Съставено в Брюксел на 20 май 2011 година.
      
         
            За Комисията
         
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 337, 16.12.2008 г., стр. 3.
   
      (3)  ОВ L 224, 30.8.2005 г., стр. 17.
   
      ПРИЛОЖЕНИЕ
      
         МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В НИДЕРЛАНДИЯ
      
      ЧАСТ 1
      
         Hennessy Grading Probe (HGP 7)
      
      
                  1.
               
               
                  Предвидените в тази част правила се прилагат, когато класификацията на кланичните трупове на свине се извършва с уреда, известен като „Hennessy grading probe (HGP 7)“.
               
            
                  2.
               
               
                  Уредът е снабден със сонда с диаметър 5,95 mm (и има по 6,3 mm острие от всяка от страните на сондата при върха ѝ), съдържаща фотодиод (светодиод на Siemens от типа LYU 260-EO и фотоприемник от типа 58 MR) и с работно разстояние между 0 и 120 mm. Резултатите от измерванията се превръщат в оценено съдържание на постно месо с помощта на самия HGP 7, както и на компютър, свързан към него.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  LMP = 65,92 – 0,6337 * Сланина + 0,0446 * Мускул
                  
                  където:
                  
                              LMP
                           
                           
                              =
                           
                           
                              оцененото процентно съдържание на постно месо в кланичния труп,
                           
                        
                              
                                 Сланина
                              
                           
                           
                              =
                           
                           
                              измерената от HGP7 дебелина на сланината (включително кожата) в милиметри, от третото до четвъртото ребро, считано от последното ребро, на 6 cm от медианата на трупа,
                           
                        
                              
                                 Мускул
                              
                           
                           
                              =
                           
                           
                              измерената от HGP7 дебелина на мускула (включително кожата) в милиметри, измерена по същото време и на същото място като Сланината.
                           
                        Тази формула се отнася до кланични трупове с тегло между 73,5 и 107,5 килограма.
               
            ЧАСТ 2
      
         Capteur Gras/Maigre — Sydel (CGM)
      
      
                  1.
               
               
                  Предвидените в тази част правила се прилагат, когато класификацията на кланичните трупове на свине се извършва с уреда, известен като „Capteur Gras/Maigre — Sydel (CGM)“.
               
            
                  2.
               
               
                  Уредът е снабден със сонда Sydel с висока разделителна способност и диаметър 8 mm, инфрачервен светодиод (Honeywell) и два светлинни сензора (Honeywell). Работното разстояние е между 0 и 95 mm.
                  Резултатите от измерванията се трансформират в оценено съдържание на постно месо от самия уред CGM.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  LMP = 66,86 – 0,6549 * Сланина + 0,0207 * Мускул
                  
                  където:
                  
                              LMP
                           
                           
                              =
                           
                           
                              оцененото процентно съдържание на постно месо в кланичния труп,
                           
                        
                              
                                 Сланина
                              
                           
                           
                              =
                           
                           
                              измерената от CGM дебелина на сланината (включително кожата) в милиметри, от третото до четвъртото ребро, считано от последното ребро, на 6 cm от медианата на трупа,
                           
                        
                              
                                 Мускул
                              
                           
                           
                              =
                           
                           
                              измерената от CGM дебелина на мускула (включително кожата) в милиметри, измерена по същото време и на същото място като Сланината.
                           
                        Тази формула се отнася до кланични трупове с тегло между 73,5 и 107,5 килограма.
               
            ЧАСТ 3
      
         CSB Image-Meater (CSB)
      
      
                  1.
               
               
                  Правилата в тази част се прилагат, когато класификацията на кланичните трупове на свине се извършва с уреда, известен като „CSB Image-Meater (CSB)“.
               
            
                  2.
               
               
                  Уредът CSB Image-Meater се състои по-специално от видеокамера, компютър, снабден с карта за анализ на изображенията, екран, принтер, команден механизъм, пусков механизъм и интерфейси. Променливите на Image-Meater (16 на брой) се измерват по линията на разреза в областта на бута (около мускула gluteus medius):
                  Резултатите от измерванията се трансформират в приблизително процентно съдържание на постно месо с помощта на компютър.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  където 16-те параметъра, измерени със CSB по линията на разреза, са:
                  
                              LMP
                           
                           
                              =
                           
                           
                              оцененото процентно съдържание на постно месо в кланичния труп,
                           
                        
                              S
                           
                           
                              =
                           
                           
                              дебелината на сланината, минимална дебелина на сланината върху мускула gluteus medius (mm),
                           
                        
                              F
                           
                           
                              =
                           
                           
                              дебелината на мускула, минимална дебелина на мускула между предния край на мускула gluteus medius и гръбния край на медуларния канал (mm),
                           
                        
                              ML
                           
                           
                              =
                           
                           
                              дължината на мускула gluteus medius (mm),
                           
                        
                              MS
                           
                           
                              =
                           
                           
                              средната дебелина на бекона под мускула gluteus medius (mm),
                           
                        
                              MF
                           
                           
                              =
                           
                           
                              дебелината на постното месо под мускула gluteus medius (mm),
                           
                        
                              WL
                           
                           
                              =
                           
                           
                              средната дължина на прешлените, включително гръбначните дискове (mm),
                           
                        
                              Wa,b,c,dS
                           
                           
                              =
                           
                           
                              средната дебелина на бекона под първия измерен прешлен (a) и три други прешлена (b, c, d) (mm),
                           
                        
                              Wa,b,c,dF
                           
                           
                              =
                           
                           
                              средната дебелина на постното месо под първия измерен прешлен (a) и три други прешлена (b, c, d) (mm),
                           
                        
                              ES
                           
                           
                              =
                           
                           
                              средната дебелина на външния бекон над четирите измерени прешлена (mm),
                           
                        
                              IS
                           
                           
                              =
                           
                           
                              средна дебелина на вътрешния бекон над четирите измерени прешлена (mm).
                           
                        
            
                  4.
               
               
                  Описанието на точките за измерване е дадено в част II от протокола, представен на Комисията от Нидерландия в съответствие с член 23, параграф 4 от Регламент (ЕО) № 1249/2008.
                  Тази формула се отнася до кланични трупове с тегло между 73,5 и 107,5 килограма.